Збіцень — Вікіпэдыя

# Збіцень

### Зьвесткі зь Вікіпэдыі — вольнай энцыкляпэдыі.

Збі́цень (Зьбі́цень) — традыцыйны рускі гарачы безалкагольны напой з паленага мёду з пранасцямі і зёлкамі (шалфеем і іншымі).

Найбольш распаўсюджаным быў на рынках, кірмашах — у разліку на масавага спажыўца. У кіпень з мёдам, цукрам ці патакай дабаўлялі спецыі (перац, гваздзіку, цынамон, мускатны арэх, бабкі і інш.), часам піва ці спірт. У XVIII – XIX стагоддзях вядомы таксама і ў Беларусі, асабліва на У., хаця яго рэцэптура часта адрознівалася ад расійскай. П.Шпілеўскі ў сярэдзіне XIX стагоддзя апісваў беларускі збіцень з Менска як выраблены з бярозавага лісця, аеру, ліпавага цвету і патакі; такі збіцень кіпяціўся на рынку ў вялізных, не надта прыгожых самаварах і разліваўся ў кубкі са сподачкамі. На Віцебшчыне з сумесі рэдзькі, мёду, хрэна і солі гатавалі г.зв. хрэсьбінны збіцень — рытуальны напой, які бабка падносіла бацьку нованароджанага. У народнай медыцыне збіцень — сродак прадухілення цынгі. У XIX стагоддзі збіцень выцеснены гарбатай, рудыментарна захоўваецца ў выглядзе адвараў з розных зёлак (дзіванны і г.д.)

  Артыкул створаны з дапамогай матар'ялаў з: Алесь Белы, праект «Наша Ежа»

Атрымана з «http://be-x-old.wikipedia.org../../../%D0%B7/%D0%B1/%D1%96/%D0%97%D0%B1%D1%96%D1%86%D0%B5%D0%BD%D1%8C.html»

Катэгорыі: Праект Наша Ежа | Безалькагольныя напоі | Беларуская кухня

##### Views

- Артыкул
- Гутаркі
- Бягучая вэрсія

##### Пошук